b'\n_START_ARTICLE_\nRozalija\n_START_SECTION_\nIzvor imena\n_START_PARAGRAPH_\nIme Rozalija izhaja iz italijanskega imena Rosalia, ki jo enako kot razli\xc4\x8dico Rosaria razlagajo kot izpeljanko iz latinskega imena Rosa. To pa se povezuje z latinsko besedo rosa v pomenu besede\xc2\xa0\xc2\xbbro\xc5\xbea\xc2\xab, oziroma rosarium\xc2\xa0\xc2\xbbro\xc5\xbeni grm\xc2\xab.\n_START_SECTION_\nRazli\xc4\x8dice imena\n_START_PARAGRAPH_\nRosalka, Roza, Rozala, Rozalia, Rozalja, Rozalka, Ru\xc5\xbea, Zala, Zalika, Zalka, Zalica, Zal\xc4\x8di.\n_START_SECTION_\nTujejezikovne razli\xc4\x8dice imena\n_START_PARAGRAPH_\nRosalia, Rosa, Rose, Rosalee.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 3.601 oseba z imenom Rozalija. Ime Rozalija je bilo na ta dan po pogostosti uporabe na 74. mestu.\n_START_SECTION_\nOsebni praznik\n_START_PARAGRAPH_\nV koledarju je ime Rozalija 4. septembra.\n_START_SECTION_\nZanimivost\n_START_PARAGRAPH_\nRozalija je ime svetnice, pu\xc5\xa1\xc4\x8davnice na Siciliji, ki je umrla leta 1160. Poleg sv. Roka in sv. Bo\xc5\xa1tjana velja Rozalija za zavetnico pred kugo. V Sloveniji so tri cerkve sv. Rozalije. Po eni od teh se imenuje naselje Rozalija ali Sv. Rozalija, ki je sedaj le \xc5\xa1e ljudsko ime za naselje Zlate\xc4\x8de pri \xc5\xa0entjurju. Naselje je nastalo okrog cerkvice sv. Rozalije, ki je bila postavljena zaradi kuge v letih 1645 do 1666.'